খালেদা জিয়ার উপরে জুলুমকারীদের বিরুদ্ধে ঝাপিয়ে পড়তে হবে-যুগ্ম মহাসচিব সরোয়ার | | ajkerparibartan.com খালেদা জিয়ার উপরে জুলুমকারীদের বিরুদ্ধে ঝাপিয়ে পড়তে হবে-যুগ্ম মহাসচিব সরোয়ার – ajkerparibartan.com
খালেদা জিয়ার উপরে জুলুমকারীদের বিরুদ্ধে ঝাপিয়ে পড়তে হবে-যুগ্ম মহাসচিব সরোয়ার
6:50 pm , June 12, 2018
নিজস্ব প্রতিবেদক ॥ বিএনপি’র কেন্দ্রীয় কমিটির যুগ্ম মহাসচিব ও মহানগরের সভাপতি এ্যাড. মজিবর রহমান সরোয়ার বলেছেন, পবিত্র মাহে রমজান কুরআন নাজিলের মাস। জালেমদের বিরুদ্ধে বদরের যুদ্ধের মাস। কাজেই এই রমজান মাস হবে জুলুম ও জালেমের বিরুদ্ধে ঝাপিয়ে পড়ার মাস। দেশনেত্রী বেগম খালেদা জিয়ার বিরুদ্ধে জুলুমকারী বিরুদ্ধে ঝাপিয়ে পড়তে হবে। গণতন্ত্র ফিরিয়ে আনার আন্দোলনের জন্য সকলকে ঐক্যবদ্ধ হতে হবে। গতকাল মঙ্গলবার বিকালে নগরীর বরিশাল ক্লাবে মহানগর বিএনপি আয়োজিত সু-শৃঙ্খল পরিবেশে ইফতার মাহফিলে সভাপতির বক্তৃতায় এসব কথা বলেছেন তিনি।
সদ্য ঘোষিত বাজেটের সমালোচনা করে মজিবর রহমান সরোয়ার বলেন, সরকার একটি নির্বাচনী বাজেট করেছে। বাজেটে সচিবদের বেতন বাড়িয়েছে। আইন শৃঙ্খলা বাহিনীর সদস্যদের বেতন বাড়িয়েছে। এ বাজেটে জনগনের কোন লাভ হয় নাই। সমস্ত ধনীদের বাজেট বানানো হয়েছে। আগামী নির্বাচনে যাদের দরকার তাদের জন্য ব্যবস্থা করা হয়েছে। সরকার তাদের দিয়ে জনগনের ভোট কেড়ে নেয়ার ব্যবস্থা করেছে।
তিনি বলেন, প্রধানমন্ত্রী ভারতে মসনদ নেয়ার আলোচনার জন্য গিয়েছিলেন। কাজেই বাংলার মাটিতে ৫ জানুয়ারী ঘটনা ঘটতে দেয়া যাবে না। এজন্য আমাদের সবাইকে সাংগঠনিক কাঠামোতে ফেরার জন্য অঙ্গ সংগঠনকে ঢেলে সাজানো হচ্ছে, পুনর্গঠন করা হচ্ছে সকলকে ঐক্যবদ্ধ করে তোলার জন্য। সকলকে ঐক্যবদ্ধ হতে হবে। কারন বিএনপি জানে কখন কোথায় কিভাবে আন্দোলনে ঝাপিয়ে পড়তে হবে। আগের মত এবার আর সেই ভুল করা যাবে না। সঠিক সময়, সঠিক মুহুর্তে সকলকে ঝাপিয়ে পড়তে হবে।
তিনি বলেন, আওয়ামী লীগের বিরুদ্ধে মিছিল, মিটিং আর মানববন্ধন করে কোন লাভ হবে না। দেশ নেত্রী বেগম খালেদা জিয়ার মুক্তির জন্য শুধু দোয়া কারলেই হবে না, বরং দাওয়ারো দরকার রয়েছে। কাজেই আমাদের ঐক্যবদ্ধ হয়ে জালেমদের বিরুদ্ধে ঝাপিয়ে পড়তে হবে। যাতে করে আগামী গণতন্ত্রের মুক্তির আন্দোলন আরো জোরদার হয় এবং দেশনেত্রী বেগম খালিদা জিয়াকে মুক্তি করে আনা যায়।
মজিবর রহমান সরোয়ার বলেন, বেগম খালেদা জিয়ার মুক্তির জন্য আমরা ভদ্র মানুষের মত শান্তিপূর্ন আন্দোলন করছি, আইনি প্রক্রিয়ায় করেছি। কিন্তু তার পরেও দেশনেত্রীর মুক্তির বিষয়টি নিয়ে আইনী লাড়াইতে বিলম্ব সৃষ্টি করা হয়েছে। কাজেই তাদেরকে বুঝিয়ে দিতে হবে। আইনী লড়াইয়ের বাইরে কঠোর আন্দোলন গড়ে তুলতে হবে। যাতে দেশ নেত্রী খালেদা জিয়ার মুক্তি দিতে বাধ্য হয়।
দলীয় নেতা-কর্মীদের প্রতি আহ্বান জানিয়ে বলেন, আগামী নির্বাচনের জন্য আন্দোলনের কোন বিকল্প নেই। আপনারা দেখেছেন খুলনা সিটি কর্পোরেশন নির্বাচনে কি হয়েছে। ছিল পিটিয়েছে, কেন্দ্র দখল করে নিয়েছে। কিন্তু বরিশাল সিটি কর্পোরেশন নির্বাচনে তার সুযোগ দেয়া হবে না। কোন ভোট কারচুপি করতে দেয়া হবে না। এজন্য সবাইকে ঐক্যবদ্ধ হয়ে ঝাপিয়ে পড়ার আহ্বান জানান সরোয়ার।
ইফতার মাহফিলে ২০ দলীয় জোটের পক্ষে বক্তব্য রাখেন জামায়াত নেতা এ্যাড. মোয়ায্যেম হোসেন হেলাল। এছাড়া অন্যান্যদের মধ্যে বিএনপি’র বরিশাল বিভাগীয় সংগঠনিক সম্পাদক এ্যাড. বিলকিছ আক্তার জাহান শিরিন, বরিশাল সিটি মেয়র আহসান হাবিব কামাল, জেলা দক্ষিণ বিএনপি’র সভাপতি আলহাজ্ব এবায়েদুল হক চান, উত্তর জেলার সভাপতি মেজবাহ উদ্দিন ফরহাদ, মহানগর বিএনপি’র ভারপ্রাপ্ত সাধারণ সম্পাদক জিয়াউদ্দিন সিকদার, দক্ষিণ জেলা বিএনপি’র সাধারণ সম্পাদক এ্যাড. আবুল কালাম শাহীন, মহানগর বিএনপি’র সিনিয়র সহ-সভাপতি মনিরুজ্জামান ফারুক, মহানগর যুবদলের সভাপতি এ্যাড. পারভেজ আকন বিপ্লব, সাধারণ সম্পাদক মাসুদ হাসান মামুন সহ জেলা ও মহানগর বিএনপি, ছাত্রদল, যুবদল, শ্রমিক দল, স্বেচ্ছাসেবক দল সহ বিভিন্ন অঙ্গ ও সহযোগী সংগঠনের নেতা-কর্মীরা অংশগ্রহন করেন। ইফতার মাহফিল পরবর্তী বেগম খালেদা জিয়ার মুক্তি সহ জিয়াউর রহমান ও তার পরিবারের মঙ্গল কামনা করে বিশেষ দোয়া মোনাজাত পরিচালনা করেন মাওলানা সিরাজুল ইসলাম।